Sant Prudencio Galindo

Sant Prudencio Galindo (conoixito en Francia como Prudencio de Troyes), naixito en o sieglo IX en o condau d'Aragón y muerto seguntes a tradición o 6 d'abril de 861 en Troyes (Reino franco, hue Francia), estió un santo aragonés, fácil que d'o linache Galindo, titular d'o condau d'Aragón, y familiar asinas de Galindo Garcés. O suyo nombre estió Galindo, encara que dimpués adoptó o nombre de Prudencio en a honor d'un poeta aragonés d'ixas envueltas.

Ninviato de nino a o reino franco, con o cual os Galindo teneban buenas relacions, Carlos II o Calvo li concedió poders ta reformar os monesterios d'o suyo reino, estando nombrato bispe d'a diocesi de Troyes.

D'entre a suya obra como teologo, destaca a suya participación en a polemica sobre a predestinación, con De prædestinatione contra Johannem Scotum, refutando as opinions de Johannes Scotus Eriugena (Chuan Escoto), y Epistola tractoria ad Wenilonem; encara que tamién ye autor d'atras obras como Vita Sanctæ Mauræ Virginis. Antiparte, colaboró en os Annales Bertiniani, una fuent imprescindible ta a historia d'o reino franco.

 Vinclos externos 
  San Prudencio Galindo en a Gran Enciclopedia Aragonesa.
  Prudentius en a Catholic Encyclopedia.
  Obras de Sant Prudencio Galindo en Documenta Catholica Omnia (.pdf).

Categoría:Bispes santos
Categoría:Santos catolicos
Categoría:Santos d'Aragón
Categoría:Santos de Francia
Categoría:861 (muertes)